Nr. C 81/6 De Europæiske Fællesskabers Tidende 26. 3. 91 
II 
(Forberedende retsakter) 
KOMMISSIONEN 
Forslag til Rådets forordning (EØF) om det finansielle instrument »EC International Investment 
Partners« til fordel for landene i Asien, Latinamerika og Middelhavsområdet 
(91/C 81/07) 
KOM(90) 575 endelig udg. 
(Forelagt af Kommissionen den 5. december 1990) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Fællesskabet gennemfører et såvel finansielt og fagligt 
som økonomisk samarbejde med landene i Asien, Latin­
amerika og Middelhavsområdet; 
Rådet har fastlagt retningslinjer for det nye samarbejde 
med dels Middelhavsområdet, dels Asien og Latiname­
rika; 
for at udbygge dette samarbejde bør der bl.a. åbnes 
mulighed for foranstaltninger til støtte for investeringer, 
der er i parternes gensidige interesse; 
der er i Rådet almindelig konsensus om den private 
sektors betydning for udviklingsprocessen; 
samarbejdet mellem virksomheder i Fællesskabet og i 
udviklingslandene kan indebære betydelige fordele, idet 
dette samarbejde både udgør et vigtigt middel til over­
førsel af knowhow og er en katalysator for overførsel af 
yderligere ressourcer; inden for rammerne af det internationale samarbejde 
med udviklingslandene er der for nylig ved siden af de 
mere traditionelle og gennemprøvede instrumenter taget 
nye former for fremme af private investeringer i brug, 
herunder først og fremmest finansiering af fælles virk­
somheder, som frembyder mange fordele og er af 
gensidig interesse, bl.a. som følge af den afsmitnings­
effekt, stiftelsen heraf har på udviklingslandenes indu­
strisektor; 
der har siden 1988 været et treårigt pilotprojekt i gang, 
hvis formål er via en finansiel ordning benævnt »EC 
international investment Partners« (EC IIP) at stifte 
fælles virksomheder ejet af virksomheder i på den ene 
side Fællesskabet og på den anden side landene i Latin­
amerika, Asien og Middelhavsområdet; 
de hidtil opnåede resultater tyder på, at dette instrument 
har store muligheder for at føre det nævnte mål ud i 
livet; 
det er derfor nødvendigt at forny og udbygge 
»EC-IIP«-instrumentet i yderligere en forsøgsfase på fem 
år fra den 1. januar 1992 for at opfylde de nye behov, 
der kan konstateres blandt ALA-landene og Middelhavs­
landene; 
der bør fastlægges, hvilke mål der skal føres ud i livet, og 
hvilke kriterier der skal gælde for dette instruments 
virke; 
den eneste hjemmel, som Traktaten indeholder til at 
træffe de fornødne foranstaltninger, er artikel 235 — 
26. 3. 91 De Europæiske Fællesskabers Tidende Nr. C 81/7 
UDSTEDT FØLGENDE FORORDNING: 
Artikel 1 
Inden for rammerne af det økonomiske samarbejde med 
landene i Latinamerika, Asien og Middelhavsområdet 
tager Fællesskabet i en forsøgsperiode af fem års 
varighed regnet fra den 1. januar 1992 særlige samar­
bejdsformer i brug, som har til formål at fremme investe­
ringer, bl.a. i form af fællesforetagender (joint ventures), 
foretaget af erhvervsvirksomheder i Fællesskabet i samar­
bejde med lokale erhvervsvirksomheder i de pågældende 
støtteberettigede lande. 
Artikel 2 
Instrumentet, som benævnes »EC international invest-
ment Partners«, i det følgende benævnt »EC IIP«, 
omfatter fire typer faciliteter, som dækker investerings-
processens forskellige trin, nemlig finansiering af: 
1) foranstaltninger, der tager sigte på udvælgelse af 
projekter og partnere, ved betaling af gavebistand på 
op til 50 % af de med foranstaltningerne forbundne 
udgifter, dog maksimalt 100 000 ECU 
2) forundersøgelser og andre foranstaltninger forud for 
selve investeringsbeslutningen ved ydelse af rentefri 
lån på op til 50 °/o af de med foranstaltningerne 
forbundne udgifter, dog maksimalt 250 000 ECU 
3) kapitalbehovene for det pågældende fællesforeta­
gende eller for et lokalt selskab, der har indgået 
licensaftaler, ved erhvervelse af op til 20 % af fælles­
foretagendets egenkapital, dog maksimalt 1 mio. 
ECU 
4) uddannelse og faglig bistand eller forvaltning af et 
fællesforetagende, som allerede eksisterer eller er 
under stiftelse, eller et lokalt selskab, der har indgået 
licensaftaler, ved ydelse af rentefri lån på op til 50 % 
af de med foranstaltningerne forbundne udgifter, dog 
maksimalt 250 000 ECU. 
For et og samme projekt må beløbene under facilitet nr. 
2, 3 og 4 tilsammen ikke overstige 1 mio. ECU. 
Artikel 3 
1. For så vidt angår den i artikel 2 omhandlede faci­
litet nr. 1, kan finansieringsansøgningerne enten indgives 
direkte til Kommissionen af den institution, den 
sammenslutning eller det organ, som gennemfører foran­
staltningen, der tager sigte på udvælgelse af partnere eller projekter, eller indgives af et penge- eller finansie­
ringsinstitut. 
For så vidt angår de i artikel 2 omhandlede faciliteter nr. 
2 til 4, stilles EF-midlerne derimod udelukkende til virk­
somhedernes rådighed via de i artikel 4 nævnte penge-
og finansieringsinstitutter i såvel EF som de støtteberetti­
gede tredjelande, der har undertegnet en rammeaftale 
med Fællesskabet. 
2. For så vidt angår facilitet nr. 3, er det en betingelse, 
at penge- og finansieringsinstitutterne deltager finansielt 
med et beløb, der mindst er lige så stort som 
EF-midlerne. 
Artikel 4 
Penge- og finansieringsinstitutterne udvælges af 
Kommissionen blandt følgende organer: udviklings­
banker, forretningsbanker, investeringsbanker og investe-
ringsfremmeinstitutter. 
Artikel 5 
Projekterne udvælges af Kommissionen på grundlag af 
fire typer kriterier: 
1) investeringens forventede levedygtighed og initiativta­
gernes egenskaber 
2) udviklingseffekt, bl.a. vurderet på grundlag af 
følgende elementer: 
— frembringelse af værditilvækst 
— lokal jobskabelse 
— fremme af lokale iværksættere 
— teknologioverførsel 
— overførsel af knowhow 
— betalingsbalanceeffekt 
— miljøforbedringseffekt 
— fremstilling og udbud på det lokale marked af 
varer, som hidtil kun har kunnet tilvejebringes 
med besvær eller har været af ringe kvalitet 
3) forenelighed med de sektormæssige og geografiske 
aspekter af Fællesskabets politik 
4) overholdelse af de for den enkelte facilitet gældende 
kriterier.